रुड़दे रुड़दे गिद्दड़ दरया दै मझाटै कुत्तै बरेतेच जाइ लग्गा। उत्थें पुज्जिऐ उसगी बिंद साह् फिरेआ ते फिरी लग्गी भुक्ख। ओ सोचै जे इत्थें खाने दा के प्रबंध कीत्ता जा। उसी इक्क तरकीब सुज्झी ते उसनैं थोड़ा दनेआ थार साफ करिऐ उत्थें बड़े रोबा कन्ने बेइ गेआ। जिसलै कोई पक्खरू बरेते पर पानी पीने लेई आवै तां गिद्दड़ आक्खै, "इत्थें तूं पानी तां गैं पी सकना ऐं जेकर तूं आख्खें, ‘सुन्ने दा बनाया चौतरा, कन्ने पाए कोकले, कोइ बाद्शा बैठा’"